زہرہ سہگل

زہرہ سہگل ہندوستانی فلمی اور اسٹیج اداکارہ ہے۔ پیدائش سہارن پور کے ایک بڑے زمیندار گھرانہ میں 27 اپریل سنہ 1912ء کو ہوئی۔ اس گھرانے کا تعلق روہیلہ پٹھان نسل سے تھا۔ ابتدائی تعلیم دہرادون کے قریب چکراتا سے حاصل کی۔ بعد میں وہ کوئین میری کالج، لاہور گئیں۔ اس کے بعد انہوں نے لندن، جرمنی، مصر اور یورپ کے کئی ممالک کا سفر کیا۔

حیات نامہ 
ان کا پورا نام شہزادی زہرہ بیگم ممتاز اللہ خان تھا۔ انہوں نے ریاست اتر پردیش کے شہر سہارنپور کے ایک روایتی مسلم گھرانے میں آنکھ کھولی تھی۔ اس دور میں انہیں اعلیٰ تعلیم حاصل کرنے کے لیے لاہور بھی بھیجا گیا تھا۔ انھوں نے لاہور کے کوئین میری گرلز میں تعلیم حاصل کی۔ لیکن کچھ ہی سال بعد انہیں واپس جانا پڑا۔
زہرہ سہگل نے اپنے فلمی کیرئیر کا آغاز بطور ڈانسر ساتھی فنکار اودے ناتھ شنکر کے ہمراہ 1935 میں کیا تھا۔ انھوں نے 14 اگست 1942 میں انھی اودے شنکر جو سائنس دان، مصور، اداکار اور رقاص بھی تھے۔۔۔۔ ان سے زہرا سہگل نے شادی کی۔ جو ان سے عمر میں دس (10) سال چھوٹے تھے۔ ہندوستاں کے سابق وزیر اعظم پنڈت جواہر لعل نہرو ان کی شادی مین شرکت کرنا چاہتے تھے مگر شاری سے چند دن قبل " ہندوستان چھوڑ دو" تحریک میں ان کو جیل جانا پڑا۔ ان کے دو بچے کرن اور پون ہیں۔ 1952ء میں شادی کے دس سال بعد ان کے شوہر کا انتقال ہو گیا۔ وہ بالی ووڈ فلموں میں کام کرنے کے علاوہ کئی انگریزی زبان میں بننے والی فلموں میں بھی اداکاری کرچکی تھیں۔ ٹیلی ویژن کے کئی کامیاب سیریلز بھی ان کے کریڈیٹ پر ہیں۔ زہرا سہگل نے فلموں سے زیادہ تھیئٹر میں کام کیا اور انہوں نے 60 کی دہائی میں بعض بالی وڈ فلموں میں گانوں کی کوریوگرافی بھی کی۔ وہ جاپان، مصر، برطانیہ،جرمنی اور امریکا میں اپنے فن کا مظاہرہ کرچکی ہیں۔ زہرہ سہگل نے لاہور میں مقیم اپنی بہن عذرا بٹ کے ساتھ ملکر اپنی ذاتی زندگی اور تقسیم ہند کے واقعہ کو ڈرامائی شکل میں پیش کیا تھا۔ حفیظ جالندھری کی مشہور نظم ۔۔" ابھی تو میں جوان ھوں"۔۔ بڑے موثر انداز مین اسٹیج پر بھی پیش کیا۔ ان کی صاحبزادی "کرن" نے2012 میں ان کی سوانح عمری انگریزی میں ZOHARA SEGAL:FATTY کے نام سے لکھی۔ ان کے صاحب زادے "پون " نے منشی پریم چند کی پوتی سیما رائے سے شادی کی۔ زہرا سہگل تا حیات ملحد رھی۔
زہراسہگل کی آخری ہندوستانی فلم ’سانوریا‘ تھی جو سنہ 2007 میں ریلیز ہوئی تھی۔
زہرا سہگل کو بھارتی حکومت نے پدم شری، پدم بھوشن اور پدم وبھوشن جیسے اعلیٰ اعزازات سے نوازا گیا تھا۔

انہوں نے امیتابھ بچن کے ساتھ ’چینی کم‘ اور ’کبھی خوشی کبھی غم‘ جیسی فلموں میں کام کیا تھا۔
اس کے علاوہ وہ ’ویر زارا‘ اور ’ہم دل دے چکے صنم‘ جیسی کامیاب فلموں میں بھی نظر آئیں۔
زہرہ سہگل نے بالی وڈ کی فلموں کے ساتھ ساتھ آف بیٹ فلمیں جیسے ’بھاجی آن دا بیچ‘ اور ’بینڈ اِٹ لائیک بیکم‘ فلموں میں کام کیا تھا۔
زہرہ سہگل نے ’چینی‘ کم میں امیتابھ بچن کی ماں کا کردار ادا کیا تھا۔ ان کی بذلہ سنجی بہت مشہور تھی۔ لطیفے سنانا، فہقہے لگانا، خوبصورت باتیں کرنا اور پرانی باتوں کو داستانی رنگ میں پیش کرنے کا فن شاید بہت کم لوگوں کو آتا ہو۔ سفید اور سیاہ تصویر میں وہ اپنے شوہر کے ساتھ رقص کرتی نظر آ رہی ہیں۔

رقص 
بچپن سے ہی رقص اور اداکاری سے دلچسپی تھی۔ وہ مشہور رقاص ادئے شنکر سے بہت متاثر تھیں۔ انہوں نے ادئے شنکر کے ساتھ 8 برس کام کیا۔ بعد میں انگریزی اور بالی وڈ فلموں میں بھی اداکاری کے جوہر دکھائے۔ وہ انڈین پپلز تھیٹر ایسوسی ایشن (ایپٹا) اور پرتھوی راج کپور تھیٹر سے بھی وابستہ رہیں۔ انہوں نے سنہ 1942ء میں کامیشور سہگل سے شادی کی تھی اور ان کی شادی کی تقریب میں جواہر لال نہرو بھی شریک ہوئے تھے۔ کامیشور بنیادی طور پر سائنسداں تھے۔ لیکن اس کے علاوہ ان کا مصوری اور رقص سے بھی تعلق تھا۔ ان کے خاندان کا تعلق لاہور سے تھا ۔

فلم اور ڈرامے 

زہرہ سہگل نے تین درجن سے بھی زائد فلموں اور ڈراموں میں کام کیا۔ ان کے جو ڈرامے اور فلمیں بہت مشہور ہوئیں ان میں دھرتی کے لال، نیچا نگر، افسر، چلو عشق لڑائیں، سایہ، کل ہونہ ہو، ویر زارا، چینی کم اور سانوریا بہت مقبول ہوئے اور ان کی اداکاری نے داد و تحسین حاصل کی ۔

اعزازات 

زہرہ سہگل کو فلم اور ڈرامے کی خدمات کے لیے متعدد انعامات و اعزازات سے نوازا گیا جن میں پدم شری، کالی داس سمان، سنگیت ناٹک اکیڈمی ایوارڈ اور سنگیت ناٹک فیلو شپ شامل ہیں۔ 2010ء میں بھارت کے دوسرے سب سے بڑے شہری اعزاز پدم وبھوشن سے انہیں نوازا گیا۔

انتقال 
اداکار امیتابھ بچن ان کو ان کی معصومیت، چلبلے پن اور ان کی توانا متحرک زندگی کو دیکھ کر انھیں (100) سال کی بچی کہا کرتے تھے۔ سال 2014ء ہی انہوں نے اپنی 102ویں سالگرہ منائی تھی۔ متعدد ٹیلی ویژن سیریلز اور کئی کامیاب ترین فلموں میں اپنی اداکاری کے جوہر دکھانے والی بھارت کی سینئر اداکارہ زہرہ سہگل، 10 جولائی 2014ء جمعرات کی شام (عمر 102 سال) نئی دہلی میں انتقال کرگئیں۔

انتساب 
29 ستمبر 2020ء کو، و گوگل ڈوڈل نے زہرہ سہگل کی 1946ء میں ریلیز ہونے والی فلم نیچا نگر کی سالگرہ کے ذریعہ یاد کیا گیا تھا۔

حوالہ جات 

1912ء کی پیدائشیں
2014ء کی وفیات
اتر پردیش کی اداکارائیں
اتر پردیش کی خواتین فنکار
اتر پردیش کے رقاص
اکیسویں صدی کی بھارتی اداکارائیں
بیسویں صدی کی بھارتی اداکارائیں
بھارتی اسٹیج اداکارائیں
بھارتی رقاصائیں
بھارتی فلمی اداکار
بھارتی فلمی اداکارائیں
بھارتی لاادری
بھارتی ٹیلی ویژن اداکارائیں
پدم شری وصول کنندگان
پدم وبھوشن وصول کنندگان
دہلی کی شخصیات
دہلی کے رقاص
رام پور، اتر پردیش کی شخصیات
سنگیت ناٹک اکیڈمی ایوارڈ وصول کردہ شخصیات
سو سالہ بھارتی شخصیات
سو سالہ خواتین
فنون میں پدم شری وصول کنندگان
فنون میں پدم وبھوشن وصول کنندگان
کامنز زمرہ جس کا ربط ویکی ڈیٹا پر ہے
کوئین میری کالج، لاہور کے فضلا
ہندی سنیما کی اداکارائیں
Short description is different from Wikidata
بیسویں صدی کے بھارتی رقاص
ہندی تھیٹر
سابقہ مسلم جو لاادری یا ملحد ہو گئے